દીવમાં ફરી એક વાર દીપડાએ અનેક પશુઓનો શિકાર કરતા માલધારીઓમાં ચિંતા તથા ભયની લાગણી ફેલાઈ હતી . દીપડાએ નાગવા ગામે જીવીબહેન ભૂરાના વાડામાં બાંધેલા આશરે નવ બકરા તથા એક રોઝડાનો શિકાર કર્યો હતો. આ અંગેની ફરિયાદ વન વિભાગને કરતા હાલ વન વિભાગે દીપડાને પકડવા પાંજરા મૂક્યા છે તેમજ એક ટીમ પણ સક્રિય રીતે કામ કરી રહી છે જોકે હજી સુધી દીપડો પાંજરે પૂરાયો નથી. વધુમાં દીપડાને પકડવા માટે સાસણની ટીમને પણ બોલાવવામાં આવી છે.